Blafotafa gexata (suterot)

Blafotafa gexata ( englavon The Adventure of the Yellow Face ) tir berpotam ke Arthur Conan Doyle taneon sanegayan bak 1893 koe Standard Magazine virda az direilanon koe Namio ke Sherlock Holmes berpotamak.

 Vildeks 
Grant Munro tir arientikye irubase koe Norbury ise gan divulapafa bevulara ke Effie kurenik zo gripokoler. In va 100 pound talolk puon al eruyur aze isti miel den warzaf vegungik al lanir. Batcoba evodapar, ostik weti abic viel Munro va gexata ulijdasa remu dilk ke mona ke bat warzaf vegungik al awir. Kurenya waroldon me djudiver, batdume Munro va Sherlock Holmes djukupirdadar. Vartaf kogrupasik rolde dulapafa kogrupara do Watson selaropik nik banliz kle lakir.

 Sebuks 
Bata stuva tir tana riafa arienta lize dapeks ke Sherlock Holmes nijur rolaf inde Watson selaropik runi rupa drigdar. Tire Holmes va intafa vexa bisar, i va vexa tisa da sye somesazdar ise kev askiks sozavzagir. Banviele me malaskir nume zo kevkalir. Lente rokla, i kogrupasik vanyer dulkaf ise pu nik dakter : « Watson, kontode co sonker da va int dirnursú oke va kona arienta vetcoyensé, pune til vonaf ise va " Norbury " kev jinafa oblaka fargiel nume toveon di tí cugeke muntaf. »

 Yunkexa 
Konaka yunkexa va berpotam, koe sanegasa virda bak 1893 :

 Dere rupel 
 Arthur Conan Doyle' : Englavaf suterotik ( 1859-1930 )
 (en) Blafotafa gexata, dene Wikisource'' 

 Vuestexa 


Blafotafa gexata
Blafotafa gexata
Blafotafa gexata
Blafotafa gexata
Blafotafa gexata